
	1.
	Rīkojuma projekts
1. Pamatojoties uz likuma "Par valsts budžetu 2026. gadam un budžeta ietvaru 2026., 2027. un 2028. gadam" 83. pantu atļaut 2026. gadā palielināt kopējo kapitālsabiedrības personāla izmaksu attiecību pret kopējiem kapitālsabiedrības ieņēmumiem Gada pārskatu un konsolidēto gada pārskatu likuma izpratnē sabiedrībā ar ierobežotu atbildību "Rīgas Austrumu klīniskā universitātes slimnīca", valsts sabiedrībās ar ierobežotu atbildību "Paula Stradiņa klīniskā universitātes slimnīca", valsts sabiedrībās ar ierobežotu atbildību "Bērnu klīniskā universitātes slimnīca", valsts sabiedrībās ar ierobežotu atbildību "Traumatoloģijas un ortopēdijas slimnīca", sabiedrībā ar ierobežotu atbildību "Nacionālais psihiskās veselības centrs", Valsts SIA, valsts sabiedrībās ar ierobežotu atbildību "Slimnīca "Ģintermuiža"", valsts sabiedrībās ar ierobežotu atbildību "Piejūras slimnīca", sabiedrībā ar ierobežotu atbildību  "Daugavpils reģionālā slimnīca", sabiedrībā ar ierobežotu atbildību  "Latvijas Digitālās veselības centrs" salīdzinājumā ar iepriekšējo pārskata gadu.
	Iebildums
Lūdzam precizēt rīkojuma projektu, katrai rīkojumā norādītajai kapitālsabiedrībai nosakot maksimāli pieļaujamo kopējo personāla izmaksu attiecību pret kopējiem kapitālsabiedrības ieņēmumiem palielinājumu procentuālā izteiksmē, 2026. gadā salīdzinājumā ar iepriekšējo pārskata gadu.
Lūdzam arī pārliecināties  par 1.pielikumā šīs attiecības iekļauto aprēķinu precizitāti, piemēram, BKUS iekļauta pozīcija Uzkrājums atvaļinājumu rezervēm, piem., uzņēmuma vadītājiem par pārskata gadu, anotācijā nav skaidrojums būtiskam pieaugumam Darba devēja izdevumi veselības, dzīvības un nelaimes gadījumu apdrošināšanai (PSKUS, RAKUS, BKUS, TOS), DRS atlīdzība valdei 0, kā arī atšķirīgu decimāldaļu skaitļu norādīšanu koeficientiem. 

	2.
	Anotācija (ex-ante)
1.3. Pašreizējā situācija, problēmas un risinājumi
	Iebildums
Anotācijā ir skaidroti iemesli, kuru dēļ atsevišķas kapitālsabiedrības pārsniegušas Ministru kabineta 2025. gada 16. jūlija rīkojumā Nr. 424 noteiktos personāla izmaksu pieauguma ierobežojumus, kā arī norādīts, ka Veselības ministrija par konstatētajiem pārsniegumiem informē Ministru kabinetu. Vienlaikus anotācijā nav skaidrots, kādēļ jautājums par 2025. gadā konstatētajiem personāla izmaksu pieauguma ierobežojumu pārsniegumiem ir ietverts šajā rīkojuma projektā, kura mērķis ir lemt par likuma "Par valsts budžetu 2026. gadam un budžeta ietvaru 2026., 2027. un 2028. gadam" 83. pantā paredzētās atkāpes piemērošanu 2026. gadā. Tāpat anotācijā nav paskaidrots rīkojuma projekta 2. punktā paredzētā Ministru kabineta lēmuma mērķis un ar to paredzētais rezultāts. Lūdzam papildināt anotāciju, skaidrojot, kādēļ rīkojuma projektā ir ietverts 2. punkts, kāds ir šāda Ministru kabineta lēmuma tiesiskais pamatojums un mērķis, kā arī kādu rezultātu ar to paredzēts sasniegt.

